Vita Alexandri Macedonis (γ)
Vita Alexandri Macedonis (Graece Βίος Ἀλεξάνδρου τοῦ Μακεδόνος) est narratio fabulosa (sed partim e fontibus historicis sumpta) de origine et rebus gestis Alexandri Magni. Huius operis recensio antiquissima nobis cognita, interdum nuncupatione "Pseudo-Callisthenes", interdum "α" indicata, saeculo fere III p.C.n. Graece conscripta est. Nomen auctoris ignoscitur, nam attributio Callistheni, quam in libris manu scriptis recensionis β et in libris Historiarum Ioannis Tzetzae reperitur, pro certo falsa est. Recensiones Graecae posteriores ("β", "δ", "ε", "λ") in libris manu scriptis exstant. Recensio γ saeculo XIV Trapezunte in urbe e conflatione recensionum anteriorum β et ε composita est. Servantur libri manu scripti tres, quorum Bodleianus (Barocci 20, saec. XIV) et Parisinus (BNF gr. suppl. 113, saec. XVI) modeste et sine imaginibus conficiuntur. Venetus autem (Istituto Ellenico(it) cod. 5) imaginibus multis munita est ad honorem imperatoris cuiusdam Trapezuntini. Id pro certo habetur ob titulum Trapezuntinum etiamnunc in prima manuscripti pagina visibilem βασιλεὺς καὶ αὐτοκράτωρ πάσης ἀνατ[ολῆς] "rex et imperator omnis orientis". Ibi et effigies huius patroni subiungitur. Nomen imperatoris, olim iuxta marginem scriptum, nobis deperditum est. Censetur Alexium III fuisse, qui annis 1349-1390 regnavit illumque titulum in alio quodam documento gerebat atque se cum Alexandrum Magnum in versibus poëtae aulici Georgii Sguropuli adsimilari permisit.